Ingvild Holthe Bygdnes

Ingvild Holthe Bygdnes (født 15. desember 1986 i Harstad) er en norsk skuespiller.

Hun gikk ut fra Teaterhøgskolen i Oslo i 2011.

Bygdnes har spilt både på Nordland Teater, Den Nationale Scene, Riksteatret, Det Norske Teatret og Oslo Nye. Hun har hatt tittelrolle i Hedda Gabler og i Svarta Bjørn, spilt Bolette i Fruen fra havet, Amanda i Privatliv, Lady Marion i Robin Hoods hjerte, Rita i Timene med Rita, Sally Bowles i Cabaret og Honey i Hvem er redd for Virginia Woolf? 

Hun ble kjent for et bredt publikum høsten 2017, da hun spilte hovedrollen i NRKs TV-serie Monster. I 2019 spilte hun Andrea i katastrofefilmen Tunnelen og fikk for rollen Amandaprisen 2020 i klassen beste kvinnelige birolle.

Referanser

Eksterne lenker 
 
  Om Ingvild Holthe Bygdnes på Den nationale Scenes nettsider
  Om Ingvild Holthe Bygdnes på Oslo Nye Teaters nettsider

Norske skuespillere
Personer fra Harstad
Amandaprisen 2020
Amanda for beste kvinnelige birolle‎